|  |  |  |  |  |
| --- | --- | --- | --- | --- |
| **בבית המשפט המחוזי** | | **פר"ק 35945-06-19** | | |
| **במחוז באר שבע** | | **בפני כב' השופט י' פרסקי** | | |
| **בעניין** | | **חוק החברות תשנ"ט- 1999** | | **(**להלן**: "החוק")** |
| **ובעניין** | | **תקנות החברות (בקשה לפשרה או הסדר) תשס"ב-2002** | |  |
|  | | **(**להלן**: "התקנות")** | | |
| **ובעניין** | | 1. **מזוז חשמל באר שבע בע"מ ח.פ 513366666**   מענה הרשום: רח' הפועלים 21 באר שבע   1. **לאפקו תעשיות אלקטרו מכניות בע"מ ח.פ 513603456**   מענה הרשום: שד'' ירושלים 15 נתיבות  שתיהן ע"י ב"כ עו"ד איתי הס ו/או מזל מרו  ממשרד אגמון ושות' רוזנברג הכהן ושות' עורכי דין.  רח' האנרגיה 77, בנין גבים 1, קומה 3, באר שבע  טל':03-6071450; פקס: 08-6155780  מגדל אלקטרה קומה 47, רח' יגאל אלון 98 תל אביב 67891.  טל': 03-6078607; פקס': 03-6078666 | |  |
|  | | (להלן: "**המבקשות** / **קבוצת מזוז**"") | | |
|  | | **-נגד -** | |  |
| **ובעניין** | | 1. **הכונס הרשמי**   מרח' התקווה 4 באר שבע | |  |
|  | |  | | (להלן: "**הכנ"ר**") |
|  | | 1. **גל מזוז ת.ז 24276206** 2. **אליהו מזוז ת.ז 22639132**   שניהם ע"י ב"כ עו"ד איתי הס ו/או מזל מרו  ממשרד אגמון ושות' רוזנברג הכהן ושות' עורכי דין.  רח' האנרגיה 77, בנין גבים 1, קומה 3, באר שבע  טל':03-6071450; פקס: 08-6155780  מגדל אלקטרה קומה 47, רח' יגאל אלון 98 תל אביב 67891.  טל': 03-6078607; פקס': 03-6078666 | |  |
|  | | (להלן: "**הערבים**") | | |
|  | | 1. **בנק מזרחי טפחות –סניף נתיבות**   ע"י ב"כ משרד עורכי דין כהן, ערב ושות'  מרח' הדסה 78 באר שבע | | |
|  | | (להלן: "**הנושה המובטח**") | | |
|  | | 1. **נושי החברות, כמפורט בטופס דין וחשבון** | | |
|  | | (להלן: "**הנושים**") | | |

הצעה להסדר נושים

**בהתאם לסעיף 350 לחוק החברות, התשנ"ט - 1999**

**מובאת בזאת הצעה להסדר בין החברות (1) מזוז חשמל באר שבע בע"מ ח.פ 513366666 ו-(2) לאפקו תעשיות אלקטרו מכניות בע"מ ח.פ 513603456 (להלן: "החברות") ובין נושיהן (להלן: "הצעת ההסדר"), על פי סעיף 350 לחוק החברות:**

# הגדרות:

|  |  |
| --- | --- |
| **"ההסדר"** | ההסדר המוצע המפורט במסמך זה. |
| **"קבוצת מזוז** ו/או **החברות"** | 1. מזוז חשמל באר שבע בע"מ ח.פ 513366666 (להלן: "**מזוז**")  2. לאפקו תעשיות אלקטרו מכניות בע"מ ח.פ 513603456 (להלן: "**לאפקו**") |
| **"בית המשפט"** | בית המשפט המחוזי בבאר שבע. |
| **"נושה"** | כל מי שהייתה לו – עד ליום הקובע – טענה ו/או תביעה ו/או דרישה כספית מהחברות, כספית או אחרת, בין אם הוגשה תביעת חוב בגינה ובין אם לאו. |
| **"נושים בדין קדימה"** | נושה שלו חוב במעמד דין קדימה, כהגדרתו בסעיף 354 לפקודת החברות תשמ"ג-1978. |
| **"נושים בעלי ערבות אישית"** | נושה שבידו כתב ערבות של הערבים להבטחת חוב החברות כלפיו. |
| **"בעל המניות / הערב"** | מר גל מזוז ת.ז 24276206 |
| **"הערב"** | מר אליהו מזוז ת.ז 22639132 |
| **"אישור ההסדר"** | אישור בית המשפט המחוזי בבאר שבע להצעת ההסדר. |
| **"מנהל הסדר"** | ככל שיסברו הנושים כי יש למנות בעל תפקיד, ימונה מנהל הסדר, כמפורט בהמשך. |
| **"קופת ההסדר"** | חשבון נאמנות לביצוע ההסדר. |
| **"המועד הקובע"** | מועד הגשת הבקשה לכינוס אסיפות נושים או כפי שייקבע בית המשפט |
| **"סכום הנשייה /סכום החוב"** | סכום הנשייה / החוב כפי שיאושר. |

# החברות

1. מזוז, הינה תאגיד שהוקם בשנת 2003 על-ידי ה"ה גל מזוז, שהינו גם בעל מניותיה.
2. מזוז פועלת כחברה מסחרית שעיקר עיסוקה הוא בסיטונאות במוצרי חשמל לתעשייה, קבלנים ואנשים פרטיים. כמו כן, עוסקת החברה בפתרונות תאורה לתעשייה, קבלנים, עסקים ואנשים פרטיים. פעילות החברה נוהלה על ידי גל מזוז, ממשרדיה בבאר שבע.
3. החברה, החלה את פעילותה בשנת 2003 ופועלת בעיקר בדרום הארץ. בין לקוחותיה הרבים ניתן למנות מפעלי תעשייה גדולים, קבלנים, גופים פרטיים וכו'.
4. לאפקו הינה תאגיד שהוקם בשנת 2004 על-ידי ה"ה גל מזוז, שהינו גם בעל מניותיה.
5. עיקר פעילותה של לאפקו הוא כחברה יצרנית, המייצרת מוצרי חשמל כגון: שקעים, תקעים, קופסאות הסתעפות, קופסאות מהדקים, תחנות לחצנים, גופי תאורה (להצפה, לתליה, תאורת מטוסים, כבישים וכו'), כאשר התמחותה העיקרית של החברה היא בגופי תאורה בכלל וגופי תאורת לד בפרט.
6. ייחודם של המוצרים הוא עמידותם מפני חומרים נפיצים ו/או תנאי סביבה קשים. המוצרים בנויים מחומר פלסטי משוריין בזכוכית לעמידות גבוהה.
7. בנוסף לייצור החברה פעלה לייבוא, שיווק, וייצוא של ציוד חשמל לתעשייה, לחקלאות, לבניין ולמכונות. עיקר מכירותיה של לאפקו בוצעו דרך חברת מזוז.
8. מזה שנים רבות נהנו החברות מצמיחה כלכלית ואחוזי רווח טובים, אשר סיפקו מקור פרנסה לעשרות עובדים וספקים באזור הדרום. בשיא פעילותן הכלכלית העסיקו שתי החברות יחד כ- 25 עובדים. נכון לשנת 2019 הועסקו על ידי שתי החברות כ-14 עובדים.
9. לפני כארבע שנים החליטו החברות לשנות מיקוד פעילותה, ולעבוד עם קבלני בניין ותעשייה ומיקוד פעילות מזוז לעבודה מול קבלנים.
10. בעקבות שינוי מיקוד פעילות החברות, חילקו האחים מזוז את אחריות לפעילות החברות באופן בו גל אחראי על ניהול והתפעול של השוטף של מזוז בסניף בבאר שבע, ואליהו אחראי על שיווק פעילות החברות, מכירות וכספים של שתי החברות. אליהו שימש למעשה כאיש "שטח" של החברות, והתנהל מול הספקים והלקוחות באופן צמוד, ומכאן נובעת ערבותו לחלק לא מובטל מהספקים.
11. הסיבה העיקרית בגינה נקלעו החברות לקשיים התזרימיים נובעת משינוי מיקוד פעילות החברות לעבודה מול קבלנים, אשר גררה הגדלת ימי אשראי, שלא בהתאם לעלויות תפעול של החברה; הערכה בחסר של עבודות הזמנה; היקלעות מספר רב של לקוחות החברה לקשיים כספיים עד כדי אי יכולת לשלם למזוז את חובותיהן ובעיקר היקלעות לקוחה גדולה של החברה, חברה קבלנית בשם אסייג את כהן חשמל ישראל בע"מ (להלן: "**אסייג**"), להליכי חדלות פירעון, שהותירה חוב של כ-3.8 מיליון ₪.
12. לאור הקשיים התזרימיים אליהן נקלעו החברות וכחלק מהתייעלות החברה וצמצום הפסדיה פעלה מזוז לסגור את סניף החברה בדימונה. סניף זה פעל בין השנים 2014-2018.
13. אליהו השקיע כ-2,800,000 ₪ במזוז באמצעות חברת מ. מזוז 1990 בע"מ, שהוא בעל מניותיה. כמו כן, על מנת לסייע לחברות ולאפשר להן להשתקם, פעל אליהו להזרים סך של 700,000 ₪ לחשבונה של מזוז, באמצעות הלוואת on-call שניתנה לחברה כנגד שעבוד זכויות אליהו בנכס מקרקעין במושב תושייה. בחודש דצמבר 2018 פרע אליהו סך של כ-500,000 ₪ מהלוואה.
14. הערבים פעלו לצמצם יתרות החובה מול הבנק ופרעו פיקדנות בסך של כ-1.7 מיליון ₪.
15. חרף הפעולות שנקטו החברות לצמצם את הפסדיהן, עקב היקלעות אסייג להליכי חדלות פירעון בחודש אפריל 2019, נגרם לחברות הפסד מיידי של כ-3.8 מיליון ₪, אשר פגע בתזרים המזומנים של החברות, ולא היה בצעדים שננקטו כדי להועיל להן.

# תכלית הסדר הנושים

1. כתוצאה מהקשיים אליהם נקלעו החברות, והצעדים הננקטים ו/או עתידים להינקט על ידי הנושים השונים של החברות, קיים חשש משמעותי כי החברות יקרסו ללא יכולת ביצוע הזמנות העבודה הקיימות, לא כל שכן להתקשר עם לקוחות חדשים. בכך תאויין האפשרות לקבלת את יתרת התשלומים בגין העסקאות בהן כבר החלו החברות את מלאכתן.
2. רציונל גיבוש הסדר נושים במקרה דנא הינו המשך פעילות החברות, בעיקר המשך מתן השירותים וכיוצ"ב, באמצעות המתווה שיפורט, בהצעת הסדר.
3. מצב דברים זה יביא למקסום אפשרויות פירעון חובות החברות. להערכת החברות ניתן בפרק זמן סביר לפרוע חלק לא מובטל מחובותיהן.
4. ככל שלא יתקבל הסדר הנושים, חלופת הפירוק תביא למעשה לתוצאות חריפות הרבה יותר מבחינת כלל הנושים. בחלופת הפירוק לא יהיה בנכסי החברה, לאחר פירעון החובות בדין קדימה, כדי פירעון החובות הלא מובטחים, לעומת הסדר הנושים המהווה חלופה ריאלית במסגרתו יהיה ניתן להשיא את שיעור ההחזר לנושים הבלתי מובטחים.
5. הצעת הסדר זו מובאת בפני נושי החברות מתוך מטרה להשיא באורח המקסימלי את שיעור הדיבידנד שישולם להם על חשבון חובם. ההצעה מושתתת בעיקרה על תשלום החברות לצורך סילוק כלל חובותיה של החברה.

# הצעת הסדר הנושים

ד.1. כללי

1. הסדר הנושים המוצע והמפורט להלן מובא בפני אסיפות הנושים של החברות. לאחר ובכפוף לאישור הסדר הנושים על ידי נושי החברות כדין, יובא הסדר הנושים לאישורו של בית המשפט, בהתאם לסעיף 350 לחוק החברות.
2. בכפוף לעמידת החברות והערבים בתנאי הסדר, כפי שיאושר על ידי בית המשפט, במלואם ובמועדם, ממצים הנושים (ובכלל זה, הנושים בעלי ערבות אישית נושים בדין קדימה) את כל זכויותיהם מכל מין וסוג שהם כלפי החברות ו/או הערבים, והחברות והערבים יהיו פטורים מכל טענה או תביעה שנולדה לפני המועד הקובע.
3. החל מהיום הקובע, לא יינקט כל הליך על ידי מי מהנושים כנגד החברות ו/או כנגד הערבים, בגין חוב הקודם למועד הקובע, ויופסקו כל ההליכים שננקטו על ידי מי מהנושים.

ד.2. הסדר הנושים

1. להלן יתואר הסדר הנושים עבור כל אחת מקבוצות הנושים. מובהר בזאת באופן מפורש, כי ההסדר המתואר לעיל ושיתואר להלן, כפוף לשינויים אשר יכול ויאושרו לגביו על ידי בית המשפט.
2. הסכומים המפורטים להלן ושיעור הדיבידנד המוצע הינו בגדר הערכה בלבד, על פי סכומי החוב כפי שמופיעים בספרי החברות, וטרם הגשת תביעות החוב, משכך, שיעור הדיבידנד עשוי להשתנות בהתאם ולאישור בפועל של תביעות החוב, ונתונים מדויקים יימסרו לאחר הכרעה בתביעות החוב.
3. שיעור הדיבידנד המוצע בהצעת הסדר זו על פי סוגי הנשייה הינו כדלקמן:
   1. **נושה מובטח-** הסדר פרטני מול הבנק.
   2. **נושים בדין קדימה:**

עובדים- במסגרת הסדר הנושים יהיו העובדים זכאים לקבל מסכומי החוב המגיעים להם בגין רכיבי החוב וזאת עד לתקרת הסכומים המפורטים להלן:

1. תקרת הסכומים המשולמים בדין קדימה לפי סעיף 354 לפקודת החברות (נוסח חדש) התשמ"ג-1983.

ותקרת גמלת המוסד לביטוח לאומי המשולמת לעובדים ולקופות גמל בהליכי חדלות פירעון על פי חוק הביטוח הלאומי (נוסח משולב) תשנ"ה-1995.

כל הסכומים המפורטים לעיל בשיעור של 100%.

1. מתוך הדיבידנד המגיע לעובדים על פי ההכרעה בתביעות החוב, ייערך חישוב ביחס לניכויים שיש להעביר לרשויות המס.

חובות ארנונה- בשיעור של 50%.

חובות לרשויות המס וביטוח לאומי (ניכויים)- לתקופה של 12 חודשים שקדמו למועד הקובע – 100%, כשתשלום הדיבידנד בפועל ייפרס על פני תקופה שלא תעלה על 36 חודשים.

שכירות- לתקופה של 12 חודשים שקדמו למועד הקובע – בשיעור 100%.

* 1. **נושים רגילים:**

שיעור הדיבידנד הנקוב להלן, מוערך על פי סכומי החוב כפי שמופיעים בספרי החברות, וטרם הגשת תביעות החוב, משכך, שיעור הדיבידנד עשוי להשתנות בהתאם ולאישור בפועל של תביעות החוב.

נושים בלתי מובטחים, לרבות נושים בעלי ערבות אישית - שיעור של 35% מחובותיהן של החברות מסך כלל תביעות החוב כפי שיאושרו.

החובות בדין רגיל, ייפרעו במהלך תקופה שלא תעלה על 60 חודש, כשהתשלום הראשון יחל בתוך 90 ימים מיום אישור הסדר הנושים על ידי כבוד בית המשפט.

ד.3. מקורות להסדר נושים:

1. המקור לסילוק החובות לנושים בדין קדימה מבוסס על המשך גביית חובות הלקוחות וכן מכירת המלאי וגביית כספי התמורה, כל אלו בסך שלא יפחת מ- 1.4 מלש"ח. מבחינת נתוני החברות עולה כי קיימים חובות לקוחות שניתן להסתמך על אפקטיביות הגביה מהם בסך העולה על 1.1 מלש"ח, וכן קיים מלאי זמין למכירה בסך מינימאלי של 300 אלפי ₪ אשר ישמשו לפירעון החובות בדין קדימה.
2. בנוסף, ישולם סך כולל של כ- 4.2 מיליון ₪ (בכפוף להיקף החובות הסופי שיאושר) בתשלומים עתיים בסך של כ-70,000 ₪ על פני תקופה בת 60 חודש, כמפורט להלן:
3. המשך הפעלת החברות במתכונת מצומצמת. להערכת החברות ומנהליה, פעילות זו יכולה להניב סך של 70 אלפי ₪ מדי חודש לטובת ההסדר. צפי זה הנו בהתאם לתחשיב כלכלי הצופה את הפעילות הצפויה של החברות לאחר ההסדר.
4. אם לא יהיה די בהכנסות החברות, מתחייבים הערבים להשלים הסכום הנדרש לתשלום העתי.
5. להבטחת ביצוע ההסדר תעמיד אמם של ערבים שעבוד לטובת ההסדר, על נכס המצוי ברח' רמת הגולן פינת רח' סיני בנתיבות הידוע כגוש 39576 חלקה 29, בסכום מוגבל של עד 2,000,000 ₪. נוסח המשכון שיידרש יצורף לבקשה לאישור הסדר נושים, עם קבלת הסכמת הנושים להסדר המוצע.
6. עם תשלום של 2 מיליון ₪ לטובת הסדר נושים, מכל מקור שהוא, בין אם מגבייה, מכירת מלאי או כל הכנסה אחרת, יוסר המשכון שירשם לטובת ביצוע ההסדר. ככל שסכום תביעות החוב כפי שיאושר לחלוקה, יהיה נמוך מסכומי החוב שמופיעים בספרי החברה, ישמש הסכום המוצע בסך של 4.2 מיליון ₪ להגדלת שיעור הפירעון כלפיי הנושים הבלתי מובטחים.
7. ככל שסכום תביעות חוב כפי שיאושר לחלוקה, יהיה גבוה מסכומי החוב שמופיעים בספרי החברות, ישלימו החברות והערבים, הסכום הנדרש לשיעור פירעון של 35%.

ד.4. תביעות החוב

1. סכום החוב שישמש לצורך ביצוע הסדר זה והוראותיו יהיה כמפורט להלן;
2. זכות ההצבעה באסיפות הנושים תוקנינה לנושים אשר הגישו תביעות חוב כדין.
3. כל תביעות החוב אשר הוגשו עד למועד הקובע, תחשבנה כתביעות חוב אשר הוגשו במועדן.
4. תביעות חוב אשר הוגשו לאחר המועד הקובע, ולא ניתנה לגביהן הארכת מועד, לא תתקבלנה ולא תהיה לנושים בעלי חובות אלה כל זכות תביעה או דרישה כלפי החברות ו/או הערבים, אלא אם ייקבע אחרת על ידי בית המשפט.
5. החברות יפעלו בהתאם להוראות הסדר זה ובהתאם להוראות שיקבלו מבית המשפט מעת לעת.
6. מבלי לגרוע באמור לעיל, יפעלו החברות לפעול כדלקמן:

* ביצוע פרסומים בדבר המועד להגשת תביעות חוב ובדבר מועד אסיפות הנושים;
* תשלום הדיבידנד שבמסגרת הסדר הנושים, ככל שיאושר, בהתאם להוראותיו ולהוראות בית המשפט הנכבד.

1. דו"ח אודות תוצאות האסיפות יוגש ע"י ב"כ החברות לבית המשפט, אם וככל שהצעת הסדר תאושר על ידי האסיפות.
2. גובה תביעות חוב לחלוקה, לפי סוג הנשייה, ייקבע בהתאם להתחשבנות שתיערך בין החברות לבין הנושים, ככל שתתגלע מחלקות לעניין זה, היא תובא לפתחו של בית המשפט הנכבד.
3. החברות ימסרו את תוצאות גובה הנשייה המוסכמת, בהתאם להתחשבנות שנערכה עם נושים, לפי סיווג הנשייה וגובה החוב לצורכי חלוקה, בתוך 90 יום ממועד אישור ההסדר על ידי בית המשפט.

ד.5. מנהל ההסדר:

1. החברות אינן מבקשת צו הקפאת הליכים או מינוי נאמן, ותכלית ההסדר המוצע היא לאפשר לחברות למקסם רווחיהן לטובת נושיהן ובהסכמתם. עם זאת, וככל שיסברו הנושים כי יש לקבוע מנגנון פיקוח להבטחת ביצוע ההסדר, יוצע לנושים למנות מנהל הסדר ברוח סעיף 326 לחוק חדלות פירעון ושיקום כלכלי תשע"ח-2018.
2. ככל שיסברו הנושים כי יש צורך במינוי מנהל הסדר כאמור, החברות יבקשו להעמיד להצבעתם של הנושים מינויו של רו"ח אלון פרדקין. יובהר, כי לחברות לא היה כל קשר קודם עם רו"ח פרדקין, וזו נעשתה אד הוק לצורך גיבוש תכנית הפעלה. לרו"ח פרדקין ניסיון רב שנים בשיקום והבראת חברות וביצוע הסדר נושים. רו"ח פרדקין למד נתוניהן הכלכליים של החברות, וגיבש תכנית ההפעלה, והיתרון במינויו הוא אפשרות ביצוע ההסדר באופן מיידי עם אישורו כנדרש על פי דין.
3. מנהל ההסדר ימונה לביצוע הסדר הנושים ובמסגרת זו יוקנו לו כל הסמכויות הכרוכות בביצוע הסדר הנושים.
4. מנהל ההסדר יפעל בהתאם להוראות הסדר זה ובהתאם להוראות שיקבל מבית המשפט מעת לעת.
5. מבלי לגרוע בסמכויות מנהל ההסדר המפורטות לעיל, תפקידי מנהל ההסדר יהיו כדלקמן:

* פיקוח על החברות והצעדים הדרושים לשם מימוש הסדר הנושים.
* הכרעה בתביעות החוב לצורך חלוקת דיבידנד.
* תשלום הדיבידנד שבמסגרת הסדר הנושים, ככל שיאושר, בהתאם להוראותיו ולהוראות בית המשפט הנכבד.

1. דו"ח אודות תוצאות האסיפות יוגש ע"י ב"כ החברות לבית המשפט בצירוף המלצה לאישור ההסדר ומינוי מנהל הסדר, אם וככל שהצעת הסדר תאושר על ידי האסיפות.
2. מנהל ההסדר יהיה רשאי לדרוש כל מסמך ו/או נתון אשר יידרש לו, לפי שיקול דעתו, לצורך ההכרעה בתביעות החוב. במידה ואלה לא ימסרו לו תוך המועד שקבע, יהיה מנהל ההסדר רשאי להכריע בתביעת החוב, כפי שימצא לנכון, על סמך הנתונים והמסמכים המצויים בידיו, לרבות לדחות את תביעת החוב, כולה או חלקה.
3. מנהל ההסדר ימסור את הכרעתו בתביעות החוב לעניין סיווג הנשייה וגובה החוב לצרכי חלוקה בתוך 90 יום ממועד אישור ההסדר על ידי בית המשפט, או מהמועד בו הומצאו כל הנתונים ו/או המסמכים הנחוצים, לפי שיקול דעתו.
4. נושה המעוניין לערער על הכרעת מנהל ההסדר בתביעת החוב, יהיה רשאי לעשות כן בתוך 45 יום מהמועד בו קיבל את החלטת מנהל ההסדר בכתב.
5. ערעור שיוגש לאחר מועד זה לא יתקבל, אלא אם יורה בית המשפט אחרת.
6. שכרו של מנהל ההסדר ישולם ע"י החברות.

**ד.6. שונות:**

1. בכפוף לאישור הסדר הנושים על ידי בית המשפט, כל חובות החברות אשר עילתם עד וכולל המועד הקובע, ייפרעו אך ורק במסגרת הסדר הנושים ומתוך קופת הסדר הנושים, והחברות ו/או הערבים לא ידרשו לשלם כל תשלום נוסף, בגינם.
2. בכפוף לאישור הסדר הנושים על ידי בית המשפט, יוסרו מיד כל העיקולים המוטלים על נכסי החברות וזכויותיהן (או על חלק מהם), ככל שישנם כאלה.
3. בכפוף לאישור הסדר הנושים על ידי בית המשפט, תביעות והליכים משפטיים מכל מין וסוג, לרבות הליכי הוצאה לפועל, שהוגשו/יפתחו בגין חובות שנוצרו עד למועד הקובע כנגד החברות, ו/או הערבים יעוכבו. עם השלמת ההסדר, יוגשו בקשות מתאימות לדחיית התביעות.
4. הסדר הנושים ממצה באופן סופי ומוחלט את זכויותיהם של כל נושי החברות ו/או הערבים בתקופה שעד וכולל המועד הקובע. עמידת החברות והערבים בהסדר הנושים דלעיל, תביא לסילוק כל טענות ו/או תביעות ו/או דרישות מהחברות ו/או הערבים בגין ערבותם לחובות החברות, ומתן הפטר סופי לחברות והערבים.
5. בכפוף לקיומם של תנאי הסדר הנושים במלואם, הנושים מכל סוג ו/או מין שהוא, לרבות נושים רגילים, נושים בדין קדימה, נושים בעלי ערבות אישית, עובדים ו/או כל נושה מכל סוג ומין שהוא, לרבות נושים כלפיהם קיים חוב או חבות, קיים או עתידי, ודאי או מותנה, החל על החברות ו/או הערבים מכוח ערבותם לחובות החברות ו/או כל טענה אחרת בנוגע לחבותם של הערבים לחובות החברות, עד למועד הקובע או שיחול עליהן בעתיד עקב התחייבות מלפני מועד המועד הקובע, על כל טענה ו/או דרישה ו/או תביעה כלפי החברות ו/או הערבים, מצהירים ומאשרים בזה כי הם מוותרים באופן בלתי חוזר על כל זכות על כל טענה מנכל סוג שהוא כלפי החברות ו/או הערבים כך שהחברות ו/או הערבים יהיו פטורים מכל חובה ו/או תביעה ו/או טענה מכל מין וסוג שהוא, קיימת או עתידית, ודאית או מותנית, כספית או אחרת, קצובה או בלתי קצובה, בין אם ידועה במועד אישור הסדר הנושים ובין אם לאו, בין אם ננקטו לגביה הליכים משפטיים ובין אם לאו.
6. מוסכם כי האמור בהסדר זה הינו לצרכי פשרה בלבד וכי לא ייעשה בו שימוש והאמור בו לא יחייב את מי מהצדדים, ככל שלא יאושר ההסדר על ידי בית המשפט.

* סוף -

9815\1652463